
1. Sissejuhatus

1.1. Üldinfo ja juhtimisplaani eesmärk 

Käesolev dokument on koostatud ühe osana 2009–2010. a. läbi viidud projektist “Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel”. 

Projekti üldeesmärk oli Narva linnavalitsuse haldusvõimekuse, kompetentsuse ja koostöövõime kõrge tase ning sotsiaalsete ja majanduslike erinevuste vähendamine. Projekti otsesed eesmärgid olid:
1. Narva linnavalitsuse ametnike haldusvõimekuse, kompetentsuse ja koostöövõime tõstmine;  

2. suurenenud kommunikatsioon ja piisav infovahetus Narva linnavalitsuse ja ühiskonna vahel; 
3. elanikkonna, MTÜ-de ja muude linnastruktuuride kõrge kaasamine otsustusprotsessi ja kohaliku omavalitsuse töösse.
Projekti väljunditeks olid Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengudokumendid: 

· Horisontaalsel tasandil Narva Linnavalitsuse haldusvõimekuse tugevdamise ning avalike teenuste kvaliteedi tõstmise strateegilise (sh linnajuhtimise struktuuri parendamise) plaan. 
· Vertikaalsel tasandil juhtimisplaanid (mänedžmendi plaanid) perioodiks 2011-2015 Narva Linnavalitsuse üksuste  haldusvõimekuse tõstmiseks järgmistes valdkondades: 

1) planeerimine ja aruandlus;  

2) elukeskkond ja keskkond;   

3) kultuur;  

4) haridus;  

5) noorsootöö;  

6) turism.

Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärk oli analüüsida Narva linnavalitsuse haldusvõimekusega seotud probleeme, et määratleda arendustegevuse prioriteedud, püstitada eesmärgid ja planeerida meetmed haldusvõimekuse parendamiseks ning seeläbi avalike teenuste kvaliteedi parendamiseks. Juhtimisplaanid on Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavaga tihedalt seotud. See tähendab, et juhtimisplaani eesmärke ja tegevusi tuleb vaadata linnavalitsuse kui ühtse organisatsiooni haldusvõimekuse tugevdamise eesmärkide ja tegevuste kontekstis. Juhtimisplaanide roll on: 

· tagada, et valdkonna juhtimine toimub strateegiliselt ja kaalutletult ning planeeritud tegevuste elluviimiseks on tagatud ressursid;  

· kindlustada, et valdkonna teenuste osutamine toimub kindlaksmääratud reeglite alusel ning ametnikud on pädevad tegema otsuseid oma ametikoha nõuetest lähtuvalt.  

Käesolev dokument käsitleb planeerimise ja aruandluse valdkonda ja sisaldab: 

· ülevaadet valdkonnaga seonduvatest Narva linna arengudokumentidest ja teemaga seotud struktuuriüksustest; 
· resümeed olemasolevates valdkondlike arengudokumentides haldusvõimekuse alastest eesmärkidest ja meetmetest;  

· dokumentide analüüsi, haldusvõimekuse hindamisel kasutatud CAF-mudeli, toimunud seminaride ja linnavalitsuse ametnikele esitatud kirjalike järelpärimiste alusel koostatud ülevaadet valdkonna problemaatikast; 

· seminaris valdkonna töögrupi poolt koostatud hetkeolukorra SWOT-analüüsi; 

· juhtimisplaani eesmärke, tegevussuundasid ja ülesandeid;

· tulemuste hindamise vahendite kirjeldust;  

· täpsemat tegevuskava. 

Kuna organisatsiooni haldusvõimekus sõltub tema osade haldusvõimekusesest (ja vastupidi), siis on juhtimisplaani eesmärgid ja tegevussuunad sarnased Narva linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärkidele ja tegevussuundadele. Erinevus seisneb ülesannetes ja tegevustes (see on n.ö konkreetsem elluviimise tasand).  

Juhtimisplaanis on kajastatud vaid need ülesanded ja tegevused, mis lisanduvad olemasolevates valdkondlikes arengukavades ning Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas sätestatud ülesannetele ja tegevustele. Juhtimisplaanid ei asenda olemasolevaid arengudokumente.

1.2. Juhtimisplaani elluviimine 

Juhtimisplaan on praktiline haldussuutlikkuse arendamise vahend. Selle olulisim osa on tegevuskava – sisuliselt võib juhtimisplaani ja tegevuskava vahele võrdusmärgi panna. Tegevuskava kinnitab linnavalitsus koos haldusvõimekuse tugevdamise tegevuskavaga. Ülejäänud käesoleva dokumendi osad on informatiivsed ja kujutavad endast kokkuvõtet analüüsist, mis viis tegevusplaani konkreetsel kujul koostamiseni. Tegevuskavas on ära näidatud eesmärgid, tegevussuunad, ülesanded ja tegevused, millele on määratletud elluviimise periood ja vastutav struktuuriüksus (või ametnik) ning partnerid. 

Juhtimisplaanide elluviimise aruandluse ja uuendamise korraldus vastab Narva linna arengukava läbivaatamise korraldusele. Aruanne esitatakse juhtimisplaanides toodud vastutajate poolt linnavalitsusele kord aastas koos juhtimisplaani täiendusettepanekutega. 
Juhtimisplaanid on eraldi dokumendid seni kuni nendes sisalduvad tegevused viiakse ellu ja/või valdkondlike arengukavade ülevaatuse käigus koostatakse igale valdkondlikule arengudokumendile oma juhtimisplaan. Edaspidi hakkab kehtima nõue, et iga arengudokument peaks sisaldama juhtimisplaani, et arengudokumendi elluviimiseks tarvilikke haldusvõimekuse alaseid eesmärke ja tegevusi. 

2.  Hetkeolukorra kirjeldus ja analüüs

2.1. Seotud dokumendid
Narva munitsipaalharidussüsteemi arengukava ja Narva munitsipaalharidussüsteemi arenduse tegevuskava aastateks 2010-2014.

Loomulikult on haridusteemasid käsitletud Narva Linna arengukavas 2008-2014. 

2.2. Seotud struktuuriüksused
	Arengudokument
	Vastutav asutus

	Narva munitsipaalharidussüsteemi arengukava ja Narva munitsipaalharidussüsteemi arenduse tegevuskava aastateks 2010-2014
	Kultuuriosakond

	Narva Linna arengukava 2008-2014
	Arenduse ja Ökonoomika Amet


Haridusvaldkonna koordineerimisega tegeleb Kultuuriosakonna haridusteenistus, kus töötavad kolm ametnikku: juhataja asetäitja haridusalal ja kaks vanemspetsialisti. 

Narva Linnavalitsuse haldusalas tegutseb kokku 37 haridusasutust, millest 24 on üldtüüpi koolieelsed lasteasutused ning 13 koolid (10 gümnaasiumi, 1 põhikool, 1 täiskasvanute kool, 1 erivajadustega laste kool). Gümnaasiumidest 9 kooli on venekeelsed ja 1 eestikeelne. 

	Koolieelsed lasteasutused

	Reg nr.
	Nimi
	Aadress

	75026767
	Narva Lasteaed Cipollino
	Daumani 11

	75026891
	Narva lasteaed Punamütsike
	Kreenholmi 8a

	75024403
	Narva lasteaed Tareke
	Tiimani 16

	75026856
	Narva Lasteaed Marjake
	Viru 2

	75008734
	Narva Lasteaed Põngerjas
	Gerassimovi 18a

	75026902
	Narva Lasteaed Pääsuke
	Pimeaia 1

	75008670
	Narva Lasteaed Päikene
	Hariduse 11

	75009021
	Narva Lasteaed Vikerkaar
	Kangelaste 21

	75008686
	Narva Lasteaed Tuluke
	Kangelaste 16A

	75026773
	Narva Lasteaed Potsataja
	Tallinna mnt 50

	75008663
	Narva Lasteaed Sipsik
	26.Juuli tn. 13a

	75024426
	Narva Lasteaed Pingviin
	Mõisa 1a

	75008692
	Narva Lasteaed Käoke
	Kangelaste 38 

	75026879
	Narva Lasteaed Kuuseke
	Uusküla 18a

	75026885
	Narva Lasteaed Kuldkalake
	Mõisa 6

	75024411
	Narva Lasteaed Sädemeke
	Pähklimäe 5

	75024372
	Narva Lasteaed Kaseke
	Energia 4a

	75026783
	Narva Lasteaed Väikevend
	Mõisa 1

	75026721
	Narva Lasteaed Ojake
	Tuleviku 7

	75026796
	Narva Lasteaed Kakuke
	Hariduse 30

	75026750
	Narva Lasteaed Muinasjutt
	Puskini 13a

	75026715
	Narva Lasteaed Kirsike
	Tiimani 11

	75026744
	Narva Lasteaed Karikakar
	Puškini 5a

	Üldhariduskoolid

	75026655
	Narva Peetri Kool
	Kerese 22

	75008611
	Narva Kesklinna Gümnaasium
	Puškini 29

	75026661
	Narva Paju Kool
	Juhhanovi 3

	75008640
	Narva Humanitaargümnaasium
	Kangelaste 32

	75008605
	Narva Kreenholmi Gümnaasium
	Gerassimovi 2

	75008657
	Narva 6. Kool
	Kreenholmi 25

	75026690
	Narva Soldino Gümnaasium
	Tallinna mnt. 40

	75024357
	Narva Pähklimäe Gümnaasium
	Pähklimäe 3

	75024292
	Narva Täiskasvanute Kool
	Kerese 22

	75024366
	Narva Eesti Gümnaasium
	Kraavi 1

	Huvikoolid

	75009177
	Narva Spordikool "Energia"
	Võidu 4

	75024449
	Narva Paemurru Spordikool
	26. juuli 4

	75024337
	Narva Muusikakool
	Karja 3

	75024389
	Narva Koorikool
	26. juuli 9

	75024343
	Kreenholmi Muusikakool
	Joala 3 a

	75009160
	Narva Noorte Meremeeste klubi/NNMK/
	Viru 18

	75024283
	Narva Laste Loomemaja
	Partisani 2

	75026684
	Narva Kunstikool
	Turu 1

	80128458
	Narva linna Ukraina Kaaslaskonna Pühapäevakool „Zlagoda“.
	Puškini 33

	80189276
	Narva Rahvuskultuuride keskuse Pühapäevakool
	Pushkini 33 

	80180660
	Narva Usbeki Pühapäeva kool
	Puskini 33

	80189276
	Rahvuskultuuride Keskuse(RKK) Huvialakool
	Puškini 33

	80033315
	Narva Vene pühapäeva kool
	Puskini 33a


Riiklikest haridusasutustest tegutsevad Narvas Tartu Ülikooli Narva Kolledž (kõrgharidus),  Narva Kutsehariduskeskus (kutseharidus) ja Narva Vanalinna Riigikool. Tegutseb ka üks erakool: Õigeusu Humanitaarkool. 

2.3. Valdkonna arengudokumentides esitatud haldussuutlikkusega laiemalt seostatavad probleemid ja eesmärgid
ARENGUKAVADES MÄRGITUD PEAMISED VALDKONNA SISULISED PROBLEEMID
Narva munitsipaalharidussüsteemi arengukavas aastateks 2010-2014 on välja toodud järgmised olulisemad hariduse valdkonna sisulised probleemid:

· Vähemalt pooled lasteaedade hoonetest vajavad põhjalikku renoveerimist (lk 10).

· Igapäevases keelekasutuses on domineeriv vene keel (lk 16) ja Eesti keelekeskkonna ulatus on tagasihoidlik (lk 19).

· Lasteaedades on kvalifitseeritud personali puudus (lk 16). Ühe põhjusena võib tuua madalat palgataset võrreldes üldhariduskoolidega.

· Õppeasutuste erinev materiaal-tehniline baas (lk 19).

· Osade koolide ja klasside väike täituvus (lk 19).

· Haridusasutuste vähene koostöö (lk 19).

· Pinge õpetajate seas seoses laste arvu vähenemise ja kasvavate Eesti keele oskusnõuetega (lk 19).

· Haridusküsimuste ülepolitiseeritus (lk 19).

· Erivajadustega laste abiinventari vähesus (lk 19).

VALDKONDLIKES ARENGUKAVADES ESITATUD PEAMISED EESMÄRGID
Narva Linna arengukava 2008-2014 visioon aastaks 2010 kirjeldab ühe osana haridusvaldkonda: Linnas toimib konkurentsivõimeline üldhariduskoolide, koolieelsete lasteasutuste ja huvikoolide süsteem, mis toetub õpetamise kõrgele tasemele ja kaasaegsele materiaal-tehnilisele baasile (lk 28).

Lk 32 on toodud strateegilise eesmärgina: linnas on loodud konkurentsivõimeline üldhariduskoolide, koolieelsete lasteasutuste ja huvikoolide süsteem.

Vajalikud tegevussuunad eesmärgi saavutamiseks (lk 32):

· Soodustada pedagoogide ja haridusala töötajate kvalifikatsiooni tõstmise abil õpetamise kõrge tase.

· Olemasoleva kaadri koolitamine.

· Uued kvalifitseeritud kaadri kaasamine.

· Viia vastavusse munitsipaalõppeasutuste materiaal-tehniline baas tänapäeva nõuetega.

· Koolide, lasteaedade ja huvikoolide remont.

· Varustamine kaasaegse tehnika ja vajaliku inventariga.

Lk 34 on toodud kokkuvõttev nägemus, et 2020. aastal on Ida-Virumaal loodud õppimiseks kõige paremad tingimused Narva linnas.

Narva munitsipaalharidussüsteemi arengukavas aastateks 2010-2014 kirjeldab Narva munitsipaalharidussüsteemi missioonina: Parimal võimalikul tasemel elukestva õppimist ja ühiskonna integratsiooni soodustava õpikeskkonna väljakujundamine, mis arvestaks igaühe vajadusi ja eeldusi ning tagaks erinevate võimete ning erineva keelelise ja kultuurilise taustaga laste kujunemise vääriliselt toimetulevateks ühiskonna liikmeteks (lk 25).

… ja visioonina: Narva munitsipaalharidussüsteem on kaasaegne ja terviklik, luues eeldused õppivate inimeste väljakujunemiseks ning tagades elanike teadmiste, oskuste, väärtushinnangute ning käitumisnormide kõrge taseme ning väärika toimetuleku isiklikus, töö- ja ühiskonnaelus eestikeelse keelekeskkonna tingimustes (lk 26).

Strateegilised eesmärgid (lk 26):

· eestikeelne haridusvõimalus;

· motiveeritud ja kvalifitseeritud õpetajad;

· infotehnoloogia laialdane kasutamine;

· optimeeritud, kaasaegse ja turvalise õpikeskkonnaga koolivõrk;

· haridusalane koostöö.

Haldussuutlikkuse ja teenusekvaliteedi dimensioonid on tegelikult esindatud ka kõikides teistes strateegilistes ja alaeesmärkides. 

NB! muuhulgas oluline meede: (lk 27) Haridusasutuste kvaliteedi hindamise ja tunnustamise süsteem on välja töötatud ja igas haridusasutuses rakendatud (alus: volikogu määrus arengukava muutmise kohta 17.01.2008 nr 7).

Samuti sisaldab linnavolikogu 08.04.2010 (nr 17) vastu võetud määrus „Narva munitsipaalharidussüsteemi arengukava kinnitamine“ muutmise kohta  tegevuskava, kus on mitmeid konkreetseid (mikro-ja mesotasandi kvaliteet) kvaliteediarenduse meetmeid, nt:  „Õppekvaliteedi parendamine õppeasutuste sise- ja välishindamissüsteemi ning seadusloome arendamise kaudu“ programmi rakendamine.

2.4. Valdkonna haldussuutlikkuse alase olukorra kirjeldus
Valdkonna haldussuutlikkuse alase olukorra kirjeldus koostati arengudokumentide põhjal ja kirjalikult Kultuuriosakonnale esitatud küsimustiku alusel. Olukorra kirjeldus on struktureeritud peamiste haldusvõimekuse komponentide alusel järgmisteks teemadeks: juhtimine, protsessid, personal,  avalikkuse kaasamine, varad ja finantsarvestus. 
Juhtimine

· Peamised probleemid: kultuuri valdkonna juhtimisel peamiseks ja olulisemaks probleemiks on raske rahaline olukord, mis tingib kõik teised probleemid. Keeruline finantsolukord põhjustab järjest enam probleeme, kuna ei ole võimalik toetada kõiki huvigruppe.

· Suhtlus teiste ametite-osakondadega: suhtlus toimub erinevalt, sõltudes lahendamist vajavate küsimuste tähtsusest ja kiirusest. Paljud küsimused lahendatakse tavalises töörutiinis kasutades telefoni ja e-posti, kuna on võimalik määrata konkreetne vastutav ametnik. Juhul, kui küsimuse lahendamine vajab mõne teise ameti või osakonna seisukohta, siis koostatakse teisele ametile ametlik kiri või kutsutakse kokku koosolek või töökohtumine. 

Protsessid

· Töökorralduslikud juhised ja korrad: Kultuuriosakonnas on kehtestatud asjaajamise kord. Allasutuste teenused kodanikele on reglementeeritud õigusaktidega (esitatud Kultuuriosakonna poolt ning kinnitatud peamiselt Linnavalitsuse tasemel, näiteks põhimäärused, koolide vastuvõtutingimuste korrad, teenuste tariifid, õppetasu suurused jms).
· Valdkonnapõhise info kogumine: Kultuuriosakond omab tsentraliseeritud raamatupidamise süsteemi, mille läbi kogutakse suur hulk infot (statistika, majanduslikud näitajad). Allasutused koguvad samuti regulaarselt statistilist informatsiooni (nt laste arvud asutuses jms). 
· Projektitegevus ja aruandlus: võttes arvesse asjaolu, et Kultuuriosakonnas puudub eraldi projektide koordinaator, siis saadakse tööga hästi hakkama. Kultuurisosakond pakub abi ka allasutustele projektide juhtimiseks. 
· Osakonnasisene sisekommunikatsioon: telefon, e-post, kohtumised (jooksvad kohtumised igapäevaselt).
Personal

· Uute töötajate värbamise kriteeriumid: Kultuuriosakonna uued töötajad peavad vastama seadustes sätestatud nõuetele ja omama vastava valdkonna töökogemust. Reaalses elus pole tükk aega uusi töötajaid värvatud, vaid pigem on töötajad lahkunud. 
· Personali koolitusplaan: kinnitatud personali koolitusplaan puudub, kuid erinevate koolituspakkumiste saamise otsustatakse jooksvalt pakkumiste üle. 
· Töötajate kaasamine valdkondliku arengukava koostamisse: üldiselt kaasatakse kõik osakonna töötajad, kes on vastava teemaga seotud. Kaardistatakse ametnike arvamus. 
Avalikkuse kaasamine

· Avalikud huvigrupid: süsteemseid uuringuid ja küsitlusi läbi ei viida. Toimuvad regulaarsed kohtumised asutuste, seltside ja klubidega. 
· Kodanike kaasamine otsuste tegemisse: konkreetsete küsimuste seostamisel huvigruppidega arutatakse teemad kas huvigruppide esindajatega läbi või kutsutakse kokku suurem koosolek. Hiljem igal kodanikul võimalik avaldada arvamust näiteks arengudokumentide avalike väljapanekute kestel. 
· Valdkondliku info avalikustamine: info avalikustatakse internetis Narva linna koduleheküljel, riiklikus ja kohalikus massimeedias ning pressikonverentsidel. 
Varad ja finantsarvestus

· Hoonete ja vara haldamine: iga hoone on iga konkreetse asutuse bilansis ning selle haldamise eest vastutab konkreetne asutus. Vastavuses õigusaktidega toimuvad inventuurid ja sisehindamised. 

Arengukavade põhjal on võimalik olulisema probleemina välja tuua koolieelsete lasteasutuste kvalifitseeritud kaadri puudumine. Haldussuutlikkusega seonduvad küsimused on ka munitsipaalõppeasutuste materiaal-tehniline baas (see on eelkõige finantsressurssidega seonduv teema). Samuti:

· Haridusasutuste kvaliteedi hindamise ja tunnustamise süsteemi väljatöötamine ja rakendamine igas haridusasutuses. 

· Õppekvaliteedi parendamine õppeasutuste sise- ja välishindamissüsteemi ning seadusloome arendamise kaudu.

2.5. Hetkeolukorra SWOT-analüüs
Hetkeolukorra SWOT-analüüs koostati seminaris valdkonna töögrupis ja edastati hiljem osapooltele kommenteerimiseks, misjärel valmis allolev tabel. SWOT tabel oli otsene sisend juhtimisplaani eesmärkide ja tegevussuundade määratlemiseks.  
	Tugevused
	Nõrkused

	· Olemas valdkondlik arengukava (valmis 2006. aastal)

· Valdkonna juhtimisstruktuur on hästi üles ehitatud ja toimib: on teada kes millega tegeleb nii linnavalitsuses kui hallatavates asutustes ja valdkonnas laiemalt ning kaader on enamasti kvalifitseeritud (optimism säilinud)

· Valdkonna arendamiseks ja teenuste osutamiseks vajalik õiguslik raamistik on paigas, valdkonnad on reguleeritud. 

· Teenuste hulk ja tarbijad/sihtgrupid (ning nende huvid, vajadused) on täpselt määratud


	· Piiratud rahaline ressurss

· Ebapiisav koostöö (ametkondade ja kolmanda sektori vahel on tekkinud lõhe) ühiste probleemide lahendamiseks; samuti haridustasutuste vahelist koostööd tuleks tõhustada

· Valdkonna töötajate motivatsiooni madal tase, mis osaliselt (mitte ainult) tuleneb ka kohati madalast palgatasemest (eriti lasteaedade pedagoogidel) 

· Pedagoogidele on kõrged kvalifikatsiooninõuded, nende täitmiseks peab koolitustegevus olema süstemaatiline koolitustegevus, milleks vahendid on napid

· Madal valmidus uute IT võimaluste kasutamiseks (oskused, ressursid) 

· Erivajadustega laste inventari vähesus

	Võimalused
	Ohud

	· Koostöö arendamine (eriti kolmanda sektori organisatsioonide osas nendel teemadel, mis on avaliku sektori poolt katmata) valdkondade küsimuste arutamiseks ja selle ala edendamiseks

· Töötajate töömotivatsiooni kasvatamine

· Laste motivatsiooni suurendamine teadmiste omandamisel 

· Haridusasutuste kvaliteedi hindamise ja tunnustamise süsteemi väljatöötamine ning  rakendamine igas haridusasutuses 

· Õppekvaliteedi parendamine õppeasutuste sise- ja välishindamissüsteemi ning seadusloome arendamise kaudu
· Eelarveväliste vahendite aktiivne kaasamine

· Arenguvõimalused tingimuste (hooned, inventar, IT jt) parendamisel: võimalus on süstemaatiline ja pika perspektiiviga tegevusplaan infrastruktuuri arendamisel, täna õppeasutuste materiaal-tehniline baas erineval tasemel (hea näide: akende väljavahetamine koolimajadel)
	· Ressursside nappuse tõttu valdkonna stagneerumine; kodanikualgatuse vähenemine kui nende ideed ja tegutsemistahe ressursside puudumisel realiseerimata jääb

· Narva linna kui valdkondliku tööandja konkurentsivõime vähenemine tööturul

· Haritud ja kvalifitseeritud noore tööjõu väljaränne, samal ajal kui osad olemasolevad kvalifitseeritud spetsialistid lahkuvad kõrge vanuse tõttu

· Kitsaskohaks on tehnilise hariduse andmisega tegeleva kõrgkooli puudumine, mistõttu Narvas on raske spetsialiste leida olukorras kus linna arendamise üks eesmärke on tööstuse arendamine


3. Juhtimisplaani eesmärgid

Soovitav olukord, mille saavutamisele Narva linnavalitsus püüab käesoleva dokumendi abil kaasa aidata, on määratletud Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas.  
Visioon: Narva linnavalitsus on Ida-Virumaal kõrgeima haldussuutlikkusega omavalitsuse organ, sest: 

· linnavalitsuses töötavad kompetentsed ja motiveeritud töötajad; 

· linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid; 

· linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli. 

Haldusvõimekuse tugevdamise visiooni alusel formuleeriti strateegilised eesmärgid, mis  loodi iga vastava arenguvisiooni osa jaoks eraldi. Strateegiliste eesmärgi saavutamiseks määratleti tegevussuunad ja omakorda iga tegevussuuna raames kirjeldati ülesanded. Ülesanded jagunevad tegevusteks, mis on antud tegevuskavas.
Et haldusvõimekuse tugevdamise ning avalike teenuste kvaliteedi tõstmise arengukava eesmärgid ja tegevussuunad oleks sidustatud juhtimisplaani eesmärkide ja tegevussuundadega, on sulgudes antud haldusvõimekuse tugevdamise arengukava eesmärkide/tegevussuundade numeratsioon. 

STRATEEGILISED EESMÄRGID, TEGEVUSSUUNAD JA ÜLESANDED

Visiooni osa: Linnavalitsuses töötavad kompetentsed ja motiveeritud töötajad

Strateegiline eesmärk 1 (1.2): Tõusnud on ametnike motivatsioon 

Tegevussuund 1.1 (1.2.1): Palga- ja motivatsioonisüsteemi tõhustamine

Ülesanded: 

· Noorte pedagoogide toetusskeemi ülevaatus 

Visiooni osa: Linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid

Strateegiline eesmärk 2 (2.1): Organisatsioon toimib tõhusalt ja struktuur vastab tegevuskeskkonna vajadustele

Tegevussuund 2.1 (2.1.1): Protsesside arendamine organisatsiooni efektiivsema toimimise saavutamiseks

Ülesanded: 

· Hallatavate asutuste arengu soodustamine

Strateegiline eesmärk 3 (2.2): Tõhus planeerimise ja aruandluse korraldus toetab linna arengukava ja valdkondlike arengukavade eesmärkide saavutamist 

Tegevussuund 3.1 (2.2.1).: Planeerimise ja aruandluse süsteemi arendamine

Ülesanded: 

· Valdkondlike arengudokumentide elluviimise tõhustamine 

Strateegiline eesmärk 4 (2.4): Finantside ja teiste varade juhtimine on eesmärgipärane ja säästlik

Tegevussuund 4.1 (2.4.1): Finantsressursside juhtimine

Ülesanded: 

· Aluste loomine eelarveväliste rahastamisallikate kaasamiseks

Strateegiline eesmärk 5 (2.5): Avalike teenuste kvaliteet on tõusnud 

Tegevussuund 5.1 (2.5.1): Avalike teenuste parendamine

Ülesanded: 
· Avalike teenuste standardite loomine ja avalikustamine prioriteetsetes valdkondades

Visiooni osa: Linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli

Strateegiline eesmärk 6 (3.1): Kaasamissüsteem tagab kõikide oluliste huvipooltega arvestamise ja nende rahulolu kaasatusega 

Tegevussuund 6.1 (3.1.1): Kaasamissüsteemi parendamine

Ülesanded: 

· Partnerlus- ning kommunikatsioonistrateegia elluviimine valdkonnas 

4. Tulemuste saavutamise hindamine

	Strateegilised eesmärgid
	Mõõdikud

	Ametnike kompetentsus on paranenud
	Arenguvestlustel välja selgitatud töötajate hinnang koolituse tulemuslikkusele; atesteerimise tulemused; töötajate koolitusel osalemise protsent; atesteerimise süsteem on juurutatud

	Tõusnud on ametnike motivatsioon 
	Töötajate töörahulolu koondindeks; töötajate pühendumise indeks; tööjõu voolavuse näitajad; töötajate hinnang juhtide juhtimisele ja eestvedamisele rahulolu-uuringus

	Töötajad on teadlikud organisatsioonis toimuvast
	Loodud on info vahetamiseks vajalik infotehnoloogiline keskkond (intranet); Töötajate rahulolu-uuringus info liikumisele antud hinnangud

	Organisatsioon toimib tõhusalt ja struktuur vastab tegevuskeskkonna vajadustele
	Välja on töötatud töötajate rahulolu-uuringu metoodika ja uuring on läbi viidud; Töötajate hinnang rahulolu-uuringus küsimusele "töö hulk on mulle ülejõu käiv"; Töötajate rahulolu-uuringus antud hinnangud koostööle; CAF enesehindamise tulemused

	Tõhus planeerimise ja aruandluse korraldus toetab linna arenguvisiooni saavutamist
	Linna arengukava eesmärgid saavutatakse (andmed linna arengukava projektide/tegevuste täitmise kohta); olemas on jooksev ülevaade linna arengudokumentide eesmärkide täidetusest

	Finantside ja teiste varade juhtimine on eesmärgipärane ja säästlik
	Finants- ja teiste auditite tulemused on positiivsed ning olulisi puudujääke ei leita; välisfinantseerimise osakaal eelarves; eelarve planeerimise täpsus eelarve tulude ja kulude lõikes keskmiselt (+/-%)

	Avalike teenuste kvaliteet on tõusnud ja sisemised protsessid on efektiivselt korraldatud
	Protsessid on kaardistatud ja kirjeldatud; Kodanike rahulolu pakutavate teenustega (kaebuste arv, küsitluste tulemused); Toimub regulaarne protsesside auditeerimine (ülevaadatud protsesside/protseduuride arv),  Protsesside auditeerimise tulemused on positiivsed (mittevastavuste ja parendusettepanekute arv)

	Kaasamissüsteem tagab kõikide oluliste huvipooltega arvestamise ja nende rahulolu kaasatusega 
	Loodud on partnerlus ja kommunikatsioonistrateegia; Linna arengukava eesmärgid saavutatakse; andmed linna arengukava projektide/tegevuste täitmise kohta; poliitiline tasand osaleb arengudokumentide ettevalmistamisel (osalejate arv strateegiakoosolekutel); Huvipoolte rahulolu-uuringu kaasamisega seotud indeksi tulemused

	Avalikkus on teadlik organisatsioonis toimuvast
	Huvipoolte rahulolu-uuringu infojagamisega seotud tulemused; meedia esindajate hinnang meediasuhtlusele; positiivse ja negatiivse tonaalsusega meediakajastuse suhe; hinnang linna kodulehe informatiivsusele ja kasutajasõbralikkusele

	Narva linnavalitsus teeb tihedat koostööd teiste KOVidega, MTÜ-dega jt osapooltega 
	Huvipoolte rahulolu-uuringu tulemused; ühisprojektide arv ja nende tulemused


5. Tegevuskava 

Siia tuleb exceli tabel tegevuskavaga!

